Diari Oficial de la Generalitat Valenciana


Sumari del DOGV 8119, del 04-09-2017 (2017/7650)

RESOLUCIÓ de 31 de juliol de 2017, de la Conselleria d'Habitatge, Obres Públiques i Vertebració del Territori, per la qual s'aprova el document reconegut per a la qualitat en l'edificació denominat «Guia de millora de l'accessibilitat en edificis d'habitatge existent».
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8119

Data del DOGV
:   04-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7650


Data del document
:   31-07-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 31 de juliol de 2017, de la Conselleria d'Habitatge, Obres Públiques i Vertebració del Territori, per la qual s'aprova el document reconegut per a la qualitat en l'edificació denominat «Guia de millora de l'accessibilitat en edificis d'habitatge existent». [2017/7650]  
A iniciativa de l'Institut Valencià de l'Edificació, IVE, la Direcció General d'Habitatge, Rehabilitació i Regeneració Urbana ha instruït l'expedient administratiu a fi d'impulsar l'aprovació del document reconegut identificat en l'encapçalament d'aquest document, d'acord amb els fets següents:  
1. L'Institut Valencià de l'Edificació, IVE, va sol·licitar el 25 d'abril de 2017 l'aprovació de la «Guia de millora de l'accessibilitat en edificis d'habitatge existent», com a document reconegut per a la qualitat en l'edificació d'acord amb el Decret 132/2006, de 29 de setembre, del Consell.  
2. La Direcció General d'Habitatge, Rehabilitació i Regeneració Urbana va obrir tràmit d'audiència pública amb la finalitat que les entitats o associacions interessades aportaren les al·legacions, observacions o indicacions que tingueren per convenient manifestar al document indicat.  
3. Les entitats i associacions intervinents en el tràmit d'audiència pública van presentar al·legacions, les quals van ser estudiades i van ser preses en consideració aquelles que milloraven el text inicialment proposat.  
  
Fonaments de dret  
1. Aquest òrgan és el competent per a l'aprovació d'aquest document reconegut, d'acord amb el que estableix l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
2. L'Institut Valencià de l'Edificació, IVE, és competent per a instar l'aprovació d'aquest document reconegut, segons el que disposa l'article 7 del Decret 132/2006.  
3. L'objecte d'aquest document reconegut apareix tipificat en l'article 4, apartat b del Decret 132/2006, en concordança amb el que estipula l'article 4 apartat 2.a del Reial decret 314/2006, de 17 de març, pel qual s'aprova el Codi tècnic de l'edificació.  
4. Per a l'aprovació d'aquest document reconegut s'ha seguit el procediment determinat en el capítol II del Decret 132/2006.  
  
Per raó del que s'ha dit, vistos la Llei 39/2015, d'1 d'octubre, del procediment administratiu comú de les administracions públiques; el Decret 132/2006, de 29 de setembre, del Consell, pel qual es regulen els documents reconeguts per a la qualitat de l'edificació, i la resta de normativa de pertinent i preceptiva aplicació, es proposa a la consellera d'Habitatge, Obres Públiques i Vertebració del Territori la resolució següent:  
  
Únic  
Aprovar el document reconegut per a la qualitat en l'edificació denominat «Guia de millora de l'accessibilitat en edificis d'habitatge existent», amb el codi DRB 13/17.  
Aquest document reconegut ha de ser inscrit en el Registre Especial de Documents Reconeguts d'acord amb el que preveu l'article 10 del decret esmentat.  
  
Contra aquesta resolució, que posa fi a la via administrativa, es pot interposar recurs potestatiu de reposició davant de la consellera d'Habitatge, Obres Públiques i Vertebració del Territori en el termini d'un mes des de l'endemà de la publicació, segons disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptador des de l'endemà de la publicació d'aquesta, d'acord amb el que estableixen els articles 10.1.a, i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs que es crega oportú.  
  
València, 31 de juliol de 2017.- La consellera d'Habitatge, Obres Públiques i Vertebració del Territori: M.ª José Salvador Rubert.